Αιγάλεω, 20/11/2015

**Δελτίο τύπου προς φοιτητές ΤΕΙ Αθήνας**

Την **Τετάρτη, 25/11/2015** και ώρα **10.00 π.μ.** θα πραγματοποιηθεί στο συνεδριακό κέντρο του ΤΕΙ Αθήνας ημερίδα για την παρουσίαση των νέων ηλεκτρονικών Yπηρεσιών Δικτύωσης των φοιτητών που αναπτύχθηκαν στο πλαίσιο του έργου **«Εξωστρεφείς δράσεις παροχής ψηφιακών υπηρεσιών του ΤΕΙ Αθήνας»** (MIS 304188).

Αναλυτικά θα παρουσιαστούν οι υπηρεσίες:

### Υπηρεσία υποστήριξης δράσεων εθελοντισμού (openactions.teiath.gr)

Ψάχνεις τις εθελοντικές δράσεις που γίνονται στο ΤΕΙ από συμφοιτητές ή καθηγητές σου; Εδώ θα τις βρεις όλες συγκεντρωμένες!

### Υπηρεσία αναζήτησης συγκατοίκων (roommates.teiath.gr)

Αναζητάς σπίτι και συγκάτοικο; Μπορείς να το κάνεις ηλεκτρονικά μέσω της υπηρεσίας αναζήτησης συγκατοίκων!

### Υπηρεσία δικτύωσης της φοιτητικής κοινότητας με τις τοπικές επιχειρήσεις (offers.teiath.gr)

Όλες οι προσφορές των καταστημάτων του Δήμου Αιγάλεω και όχι μόνο συγκεντρωμένες σε μία σελίδα

### Υπηρεσία Ανταλλαγής & Διάθεσης Αγαθών (swaps.teiath.gr)

Φεύγεις οριστικά από το φοιτητικό σπίτι και θέλεις να πουλήσεις ή να χαρίσεις τα έπιπλα κα τις συσκευές σου, είσαι πρωτοετής και ψάχνεις έπιπλα ή συσκευές για το σπίτι σου; Μπορείς ηλεκτρονικά να εντοπίσεις τι πουλιέται , χαρίζεται ή αγοράζεται!

### Υπηρεσία Εύρεσης Συνεπιβατών (carpooling.teiath.gr)

Το γνωστό σε όλους carpooling αποκλειστικά για την κοινότητα του ΤΕΙ Αθήνας. Βρες συνεπιβάτη και μοιράσου το κόστος της διαδρομής!

### Υπηρεσία Ενημέρωσης για Εκπαιδευτικές & Πολιτισμικές Δράσεις (educult.teiath.gr)

Θες να μάθεις τα συνέδρια που γίνονται στο ΤΕΙ, τις εκδηλώσεις που οργανώνουν καθηγητές ή και συμφοιτητές σου καθώς και πολιτιστικές και εκπαιδευτικές δράσεις εκτός ΤΕΙ; Μπορείς να τα δεις όλα στο ψηφιακό αποθετήριο εκπαιδευτικών και πολιτισμικών δράσεων!

Ακολουθεί σε επόμενη ανακοίνωση το αναλυτικό πρόγραμμα της ημερίδας.